VEGA & Live Nation præsenterer:

**Bastarderne i Rival Sons buldrer mod retro-rockens paradis**

*Den amerikanske rockfest, Rival Sons, vender tilbage til VEGA onsdag den 1. marts for at motionere dine nakkemuskler godt og grundigt med nye sange.*

Det kræver massivt talent at lave rock, der lever op til old school-rock prædikatet uden at lyde som om, man skamløst låner fra ikoner som Led Zeppelin, Rolling Stones og The Doors. Amerikanske Rival Sons hylder alle kæmperne i deres retro-univers, men tilføjer også genren et skud vitalt modernitet. Og når selveste Jimmy Page har erklæret sin kærlighed, så er sat dobbeltstreg under kvaliteten.

**På tærsklen til rockens hellige haller**
Det er riffs, som sender en kærlig hilsen til ”zeppelineren” blandet med et solbeskinnet strejf af psych rock, soul, funk, blues og nogle uafrystelige hooks. Tilføj dertil et band, som ved hvordan man håndterer sine instrumenter efter at have turneret massivt bl.a. som support for Black Sabbath, og så ender du næsten med opskriften på rockparadis. De hellige haller var tæt på for Gaffas anmelder, da kvartetten sidst gav en indendørs koncert i København i 2014 i Amager Bio. Koncerten fik [seks stjerner](http://gaffa.dk/anmeldelse/89861/rival-sons-amager-bio) og følgende ord med på vejen:
”*… Numrene sidder lige i skabet. De her drenge spiller, som gjaldt det deres liv, og vi andre kan bare forsøge at følge med foran et af tidens allerbedste livebands*.”

**Nye og gamle hits**
Rival Sons’ fjerde album, *Great Western Valkyrie*, blev rost højlydt af anmelderne og sikrede bandet et større kommercielt gennembrud. Derfor var der også store forventning til det nye album *Hollow Bones*, der lever op til Rival Sons’ rygte som den frelsende engel for amerikansk rock. Lyt til ”Thundering Voices” fra *Hollow Bones* og gamle hits som ”[Electric Man](https://www.youtube.com/watch?v=wRfRIXg2spo)” samt ”[Keep On Swinging](https://www.youtube.com/watch?v=-ijOlAR3zs8)”. Og begynd så at glæde dig til marts!

**Fakta om koncerten**

Rival Sons (USA)

Onsdag d. 1. marts 2017 kl. 20.00

Store VEGA, Enghavevej 40, 1674 København V

Billetpris 265 kr. + gebyr

Billetsalget starter torsdag d. 10. november via vega.dk og Ticketmaster